<classify> KULWA MZEE-DAR ES SALAAM MAHAKAMAKuu Divisheni ya Rushwa na Uhujumu Uchumi, imekubali kupokea nyaraka za mkopowa dola za Marekani milioni 600 katika kesi inayomkabili KamishnaMkuu wa zamani wa Mamlaka ya Mapato Tanzania TRA, Harry Kitilya nawenzake, ambazo juzi zilizua utata na mawakili wa utetezi kutaka zisipokewehuku wa Jamhuri wakitaka zipokewe. Nyarakahizo zilizopokewa na mahakama kama kielelezo baada ya kukubali maombi yaJamhuri, ni muhtasari wa Kamati ya Taifa ya Madeni wa kumshauri Waziri wa Fedhana Mipango kukopa kiasi hicho. Mahakamahiyo ilikubali kupokea kielelezo hicho jana mbele ya Jaji Immaculata Banzibaada ya kupitia hoja za pande zote mbili na kukubaliana na hoja za upande wamashtaka. Shahidiwa saba wa Jamhuri alikuwa Mkurugenzi wa Utawala na Rasilimali Watu wa Wizaraya Fedha na Mipango, Deodatha Makani aliyetoa ushahidi kwa kuongozwa na Wakiliwa Serikali Mkuu, Oswald Tibabyekomya. Katikaushahidi wake, alidai akiwa katika wizara hiyo kabla hajahamia Wizara ya Afya, miongonimwa majukumu yake ilikuwa kumsaidia Katibu Mkuu kusimamia masijala ambakokunaingia majalada mbalimbali yakiwemo ya madeni na kusimamia matumizi bora yamali za Serikali. Novembamwaka 2015 nililetewa jalada na Katibu Mkuu likiwa na hati ya kuyaita majaladambalimbali yaende Taasisi ya Kuzuia na Kupambana na Rushwa, nilielekezwakuwasimamia watu wa masijala wahakikishe majalada hayo yanapatikana. Takukuruwalitaka nyaraka zote zilizokuwa zinahusiana na mkopo wa Dola za Marekanimilioni 600 ambao Standard Bank uliikopesha Serikali ya Tanzania kwa mwaka wafedha 20122013. Miongonimwa nyaraka zilizotakiwa Takukuru ni majalada halisi ya muhtasari wa kikao chaKamati ya Taifa ya Madeni kikichomshauri Waziri wa Fedha kuhusiana na mkopo huona makubaliano ya msingi kati ya Stanbic Bank na Standard Bank kwa ajili yakutoa mkopo huo wa Dola milioni 600. Nyarakanyingine ambayo Takukuru waliitaka, lakini haikuwepo katika orodha ya nyarakazilizokwenda, ni muhtasari wa makubaliano yaliyofikiwa kati ya Waziri wa Fedhana Stanbic Bank na Standard Bank zilizokuwa zinashughulikia mkopo huo, alidai. Shahidialiomba kutoa nyaraka hizo kama kielelezo mahakamani, lakini maombi hayoyalipingwa na upande wa utetezi huku wakiomba mahakama isipokee. WakiliMajura Magafu alidai; Takukuru waliomba wapelekewe majalada halisi, lakinimahakamani hayo majalada hayakuletwa, kilicholetwa ni nyaraka zilizochomolewamwenye majalada. Magafualidai nyaraka zinakosa uhalali wa kutumika kama kielelezo, shahidi anakosasifa ya kutoa kielelezo hicho sababu alitakiwa kuleta jalada halisi sionyaraka. Mheshimiwajaji tunaziamini vipi hizo nyaraka wakati jalada halisi halijaletwa, kamaziliokotwa... tunaomba zisipokelewe kwani hazistahili, labda zitolewe kwautambuzi kisha aje mtu wa Takukuru na majalada halisi azungumzie hizonyaraka, alidai Magafu. AkijibuWakili wa Serikali Mwandamizi, Awamu Mbagwa, aliomba nyaraka hizo zipokewe kwasababu hoja za upande wa utetezi hazina mashiko. AlidaiJamhuri hawaleti kitu chochote tu mahakamani, ushahidi wanaotaka kutoa waowanaona unafaa katika kuthibitisha mashtaka dhidi ya washtakiwa. Kamaupande wa utetezi wana wasiwasi wasubiri watapata nafasi ya kuhoji na si kuzuianyaraka kupokelewa kama kielelezo mahakamani, alidai Awamu na kuombamahakama ipokee kielelezo hicho. Mahakamajana ilikubaliana na hoja za Jamhuri na kuruhusu kielelezo kutolewa kwanishahidi anastahili kutoa sababu ndiye alikuwa mtunzaji. Baadaya uamuzi huo, mahakama iliahirisha shauri hilo hadi tarehe ambayo msajili wamahakama hiyo atakapopanga. Washtakiwawengine katika kesi hiyo namba nne ya mwaka 2019 ni mshindi wa Shindano laUrembo Tanzania Miss Tanzania mwaka 1996, Shose Mori Sinare na Sioi GrahamSolomon, ambao walikuwa maofisa wa Benki ya Stanbic. Wengineni maofisa wawili wa zamani wa Wizara ya Fedha, Bedason Shallanda, ambaye kwasasa yuko Ofisi ya Waziri Mkuu na Alfred Misana, ambaye kwa sasa yuko Wizara yaAfya, Maendeleo ya Jamii, Jinsia Wazee na Watoto. Washtakiwa hao wanakabiliwa na mashtaka 58, yakiwemo ya kuisababishia Serikali hasara ya kiasi cha Dola za Marekani milioni sita, kujipatia fedha kiasi hicho kwa njia za udanganyifu na utakatishaji fedha kiasi hicho, kughushi, kuwasilisha nyaraka za uongo, kuongoza uhalifu na kumdanganya mwajiri. Wanadaiwa kutenda makosa hayo kati ya Februari 2012 na Juni 2015 katika maeneo mbalimbali Dar es Salaam na nje ya nchi wakati wa mchakato kuiwezesha Serikali kupata mkopo wa Dola za Marekani milioni 550 kutoka Benki ya Standard ya nchini Uingereza.  <topic>: KITAIFA 